* ފަހެ، ހަމަކަށަވަރުން ފައިދާކުރަނިވި ކޮންމެ ޢިލްމެއްވެސް އުނގެނުން ޝަރުޢުވެގެންވެއެވެ. އެގޮތުން އޭގެ މަޞްދަރަކީ ޤުރުއާނާ ސުންނަތްކަމުގައިވާ ޢަޤީދާއާއި، ތަފްސީރާއި، ޙަދީޘާއި، ފިޤުހާއި، އެނޫން ޢިލްމުތައްވެސް ހިމެނެއެވެ. އަދި އޭގެ މަޞްދަރަކީ ތަޖުރިބާއާއި ކައުނާއި ދިރިއުޅުމުގެ ކަންތައްތައް ދިރާސާކުރުން ކަމުގައިވާ ޑޮކްޓަރީ ޢިލްމާއި، ފިޒިކްސްއާއި، އިންޖިނިއަރިންއާއި އެނޫން ޢިލްމުތައްވެސް ހިމެނެއެވެ.